****

**Puka tua tei tātā‘ia e tei ora**

*E ngā mana e ngā reo, tēnā koutou kia ora tātou.*

*E mihi ana ki te hunga i puta oraiti i ngā tāwharau o te kāwanatanga me ngā whare o te whakapono.*

*Nei rā he huarahi hei whakaarotanga mā koutou, ki te tuku kōrero a-tuhi rānei ki mua ki te aroaro o te Ratonga Wheako Mōrehu*

*Māna anō te runga rawa koutou e manaaki e tiaki.*

*Kia Orana i to kotou ngateitei.*

*Kia Orana kia kotou tei ora, mei roto i te ‘ākono‘ia‘anga e te kavamani, e te au putuputu‘anga ‘ākono‘anga pure.*

*E rāvenga teia no te tuku atu na roto i te tātā‘anga, i ta‘au i kite, ki te Survivor Experiences Service.*

*Kia riro tei ‘anga ‘ia tatou, ei arataki, ma te tiaki iā koe.*

**No runga i teia puka**

Kua ‘akatupu‘ia teia puka, e te Survivor Experiences Service, i te tauturu iā koe i te tātā no runga i to‘ou tākinokino‘ia‘anga, i roto i te ‘ākono‘ia‘anga e te Kavamani, me kore ra, e te ‘ākono‘anga pure.

Ko te ‘āite‘anga i te '‘ākono‘ia‘anga' i reira, koia ‘oki, te ‘irinaki‘anga ki runga i te Kavamani, me kore ra, i teta‘i ‘ākono‘anga pure, kia ‘ākono iā koe. Tei roto i teia, te tuku‘ia‘anga ki roto i te:

* turanga tamariki-‘āngai
* te au ngutu‘are ‘ākono, e te pāruru
* te au ngutu‘are o te māpu tamariki tei raro ake i te ‘akavā‘anga
* te kainga no te tamariki
* te au ‘are-maki maki-manako
* te au pu‘ākapa no te ora‘anga meitaki
* te au ngutu‘are no te pakipakitai
* te au ‘āpi‘i, e te au ‘āpi‘i punanga
* te ‘ākono‘ia‘anga e teta‘i ‘ākono‘anga pure
* māri ra, kare i takotinga‘ia ki teia au tu putuputu‘anga.

Tēnā teta‘i pēpa tuku tika‘anga tei runga i te kapi 6, te ka anoano‘ia koe kia ‘akakī, kia rauka ai ‘ia matou i te tā‘anga‘anga i te ‘akakitekite‘anga, te ka ‘akakite mai koe kia matou. Tēnā teta‘i pēpa tei runga i te Kapi 7, ei tātā‘anga na‘au, no runga iā koe ‘uā‘orāi, e ta‘au i kite.

***Me ka tika, ‘auraka e ‘akakī i teia puka tātā tua no tei ora, me kua tu‘a takere koe, i ta‘au i kite, ki roto i teta‘i ‘uipā‘anga muna, ki ko i te Kaitakawaenga o te Survivor Experiences Service.***

**‘Akakitekite‘anga no runga i te Survivor Experiences Service**

E turanga ponuiā‘au, turuturu, e te muna, te Survivor Experiences Service, no tei ora, i te ‘akakitekite i ta ratou i kite, no runga i te tākinokino‘ia‘anga i raro ake i te turanga ‘ākono‘ia‘anga, i te turu i te rapakau‘anga. Ka rauka te ko‘uko‘u‘anga a te service, i ta tei ora i kite, i te ‘akamārama ‘o‘onu, i te turanga tākinokino i roto i te ‘ākono‘ia‘anga, e te rāvenga pāruru i te reira. I roto i ta ratou ‘akakitekite‘anga i ta ratou i kite, ka ‘ātui katoa ‘ia atu pa‘a, tei ora, ki teta‘i atu au turanga tauturu.

No teta‘i atu ‘akakitekite‘anga, ‘ākara‘ia te Kupenga uira a te Services <https://survivorexperiences.govt.nz>, me kore ra, tāniuniu tutaki-kore i te Puna ‘Āka‘ārāvei‘anga o te Turanga Tauturu, ki runga i te numero 0800 456 090 i rotopu i te 8.30 i te pōpongi, e te 4.30 i te a‘ia‘i, Mōnite ki te Varaire. Me tei ‘Autirēria koe, ka rauka iā koe i te tāniuniu i te numero 1800 456 032 i rotopu i te 8.30 i te pōpongi, e te 4.30 i te a‘ia‘i (ora NZ) Mōnite ki te Varaire.

**I mua ake ka ‘akakī ei koe i teia puka**

Kua ‘ārāvei ana koe i to matou Puna ‘Aka‘ārāvei‘anga, e kua rētita iā koe, ko teta‘i tei ora, i mua ake i tukuna atu ei teia puka. Ko te ‘akapāpu teia, kua ‘aka‘aere‘ia, e kua papa te turu‘anga tau no to‘ou ora‘anga meitaki. Ka rauka katoa i te Puna ‘Aka‘ārāvei‘anga, i te pa‘u i te au ui‘anga, no runga i te tuku‘anga i ta‘au tātā‘anga tua, e teta‘i atu turu, me kore ra, i te tauturu te ka rauka ‘ia matou i te ‘ōronga, i roto i teta‘i ‘ua atu taka‘i‘anga, i roto i te kaveinga.

**Ka ‘akape‘ea te tā‘anga‘anga‘anga i te patai, me kore ra, i te au ui‘anga, i roto i teia puka**

Tei roto i teia puka, teta‘i au ui‘anga/patai i te tauturu i te arataki iā koe, me tātā koe no runga i ta‘au i kite. Kare koe e anoano‘ia kia tā‘anga‘anga i teia, me kare koe e ‘inangaro – tātā ‘ua ‘ia ta‘au ka ‘inangaro i te ‘akakite mai kia matou. Ka rauka iā koe i te ‘akakite mai i te ma‘ata ‘ua atu o ta‘au ka ‘inangaro, me kore ra, te iti ‘ua atu.

I mua ake ka tātā ei koe no runga i ta‘au i kite, ka tauturu pa‘a te tāmanako‘anga no runga i ta‘au ka ‘inangaro i te ‘akakite, ko te‘ea tu‘anga o ta‘au i kite, te mea pu‘apinga rava atu te ka ‘akakite koe, ma te ‘akapapa i te au mea tei kite koe, mei mua ki muri.

Ka tauturu koe i te Service, kia mārama i ta‘au i kite, me tātā koe no runga i to‘ou ora‘anga i mua ake i te tuku‘ia‘anga ki roto i teta‘i ‘ākono‘ia‘anga, to‘ou tuātau, e ta‘au i kite, iā koe i roto i te ‘ākono‘ia‘anga, e to‘ou ora‘anga i muri ake i te ‘ākono‘ia‘anga. Tei roto pa‘a i teia, te manatā ta te tākinokino‘ia‘anga i ‘akatupu ki runga iā koe, to‘ou kōpu tangata, au ‘oire tangata, e ta‘au peu/‘ākono‘anga. Ka ‘inangaro katoa matou i te kite, i to‘ou manako no runga i te au mea te ka anoano kia tauī‘ia, i te pāruru i te turanga tākinokino i roto i te ‘ākono‘ia‘anga, no te tuātau ki mua. I tomo āinei koe ki roto i teta‘i rāvenga ‘akatanotano‘anga, teta‘i ‘apinga pu‘apinga te ‘inangaro nei te Service kia kite, e, ea‘a ta te Reira i rave no‘ou, e te ‘ākara‘anga o te ‘akatanotano‘anga tau rava atu no‘ou.

**Turu/tautoko no‘ou**

Kua kite matou e, e ‘apainga teima‘a te tuatua‘anga mai, meitaki ma‘ata no te ‘akakitekite‘anga mai i ta‘au i kite, ki te Service. Ka ‘ākono meitaki, e ka ‘akangāteitei matou iā koe, e ta‘au ‘akakitekite‘anga. Ko te aronga ‘anga‘anga anake a te Survivor Experiences Service, te ka anoano‘ia kia kite i teia, no ta ratou ‘anga‘anga.

Te ‘inangaro nei matou i te ‘akapāpu, e, e turuturu to‘ou, e te tauturu te anonano ra koe, iā koe e mānakonako ra, e te tātā‘anga, no runga i te tākinokino‘anga tei kite koe, iā koe i roto i te ‘ākono‘ia‘anga.

Te tāmanako atu nei matou, kia no‘o teta‘i ki te pae iā koe, iā koe e mānakonako ra no runga i ta‘au ka tātā, iā koe e tātā ra no runga i ta‘au i kite, e/me kore ra, i muri ake i ta‘au tātā‘anga i te reira. Te aronga tau no te turu:

* kōpu tangata, teta‘i taeake, kaumātua, me kore ra, teta‘i tangata ‘irinaki‘ia e koe
* to‘ou counsellor, psychologist, me kore ra, registered mental health professional
* teta‘i putuputu‘anga Māori/Moana-nui-o-Kiva, kāre i raro ake i te kavamani
* teta‘i tumu korero o te Survivor Experiences Service, me kore ra, teta‘i atu o ta ratou tangata ‘anga‘anga.

Te vai nei teta‘i atu au turu, me kore ra, tautoko, i te tauturu iā koe i te tātā‘anga i ta‘au tua. Te ‘akamāro‘iro‘i atu nei matoui iā koe, kia komakoma mai, no runga i te au tu turu e vai nei, teia te ‘ākara‘anga:

* te tauturu‘anga iā koe i te mānakonako‘anga no runga i ta‘au pa‘a ka tātā
* te tauturu i te tātā‘anga i ta‘au tua, me kore ra, i teta‘i i te tātā na‘au
* teta‘i tokorua no‘ou, kia kore koe e no‘o anake ‘ua, iā koe e mānakonako ra no runga i ta‘au i kite.

Tūkētūkē te au tutuki‘anga i te manatā ki runga i te tangata, no runga i teta‘i manamanatā ta‘ito, me kore ra, teta‘i manamanatā i teia ‘ati‘anga, e ka tūkētūkē katoa te tuātau e tutuki ei. Teia te ‘ākara‘anga, ka pou pa‘a teta‘i nga ‘epetoma, me kore ra, nga marama, i muri ake i ta‘au tātā‘anga, e kite ei koe e, kare koe e moe meitaki ana, ka tā‘oki‘oki te manako, ka teima‘a te kōpapa, me kore ra, ka taitaiā. Me tupu teia kiā koe, me ka tika, ‘ārāvei mai ‘ia matou, e ka rauka ‘ia tatou i te komakoma no runga i te au ‘iki‘anga no runga i te turu.

Me anoano turu koe, me kore ra, tautoko, me ka tika, tāniuniu tutaki-kore i te Puna ‘Akaārāvei‘anga, ki runga i te numero 0800 456 090 i rotopu i te 8.30 i te pōpongi, e te 4.30 i te a‘ia‘i, Mōnite ki te Varaire. Me tei ‘Autirēria koe, ka rauka iā koe i te tāniuniu i te numero 1800 456 032 i rotopu i te 8.30 i te pōpongi, e te 4.30 i te a‘ia‘i (ora NZ), Mōnite ki te Varaire. ‘Ākara katoa i ta matou kupenga uira, no teta‘i atu ‘akakitekite‘anga: <https://survivorexperiences.govt.nz>.

***Me ‘akatumatetenga koe i teta‘i ‘ua atu taime, e te anoano viviki ra koe i te tauturu, me ka tika, tāniuniu‘ia te numero 111, me kore ra, i to‘ou puna maki-manako.***

**Ka ‘akape‘ea te tā‘anga‘anga‘ia‘anga teia puka**

Tēnā teta‘i pēpa tuku tika‘anga tei runga i te Kapi 6, te ka anoano‘ia koe kia ‘akakī, kia rauka ai ‘ia matou i te tā‘anga‘anga i te ‘akakitekite‘anga, te ka ‘akakite mai koe kia matou, i te tauturu i te ‘anga‘anga a teia Service.

Me ‘ōronga koe i te tuku tika‘anga ki te Service, i te tā‘anga‘anga i ta‘au ‘akakitekite‘anga, ka kiriti matou i reira, i to‘ou ingoa, e teta‘i atu ‘akakitekite‘anga no runga iā koe ‘uā‘orāi, kia kore e kitena‘ia e, ko koe. Ka kiriti katoa matou i te au ingoa o teta‘i atu, te ka tātā koe.

Ka tā‘anga‘anga‘ia pa‘a ta‘au ‘akakitekite‘anga, na roto i te au kaveinga e mānganui, mei te:

* ‘Akamāro‘iro‘i‘anga i teta‘i atu tei ora, kia ‘akakite mai i te tākinokino‘anga tei kite ratou, i roto i te ‘ākono‘ia‘anga
* ‘Akairo‘anga i te au tumu manako, me kore ra, au putuputu‘anga, te ka ripōti‘ia pa‘a, e te Service
* ‘Akako‘uko‘u‘anga i te au kite a tei ora, e te tārē‘anga o tei ora
* ‘O‘ora‘anga ki va‘o, i te kite o tei ora
* ‘Akakite‘anga i te ripōti‘anga ki te Kavamani
* Ripōti‘anga i te tākinokino‘ia‘anga, e te aronga tākinokino, ki te ‘Akavā

**Ka ‘akape‘ea te ‘akakī‘anga i teia puka**

Ka rauka iā koe i te ‘akakī i teia puka:

* na runga i te ‘ātuitui roro uira, me kore ra
* na roto i te nene‘i‘anga, e te ‘akakī‘anga na roto i ta‘au ‘uā‘orāi tātā‘anga.

Ka rauka iā koe i te ‘akakī i te pēpā tuku tika‘anga, na roto i te tāina‘anga, me kore ra, i te nene‘i‘anga i to‘ou ingoa tei tātā rima ‘ia, me kore ra, na roto i te patapata‘anga i to‘ou ingoa,

**Ka ‘akape‘ea i te tuku‘anga mai i teia puka**

Me oti iā koe i te tātā no runga i ta‘au i kite, e kua ‘akakī‘ia te pēpa tuku tika‘anga, ka rauka iā koe i te tuku i te reira ki te Service, na runga i e mēre uira, me kore ra, i te mēre tutaki-kore.

**Mēre uira:**

Tāporoporo‘ia te puka, e te pēpa tuku tika‘anga, ki runga i ta‘au roro uira, ma te tāpiri mai na runga i te mēre uira, ki te: MyAccount@survivorexperiences.govt.nz. Ka tuku atu matou i te mēre uira, i te ‘akakite atu e, ku tae mai ta‘au puka. Me kore koe e rongo mei kōnei ‘ia matou i roto i nga rā ‘anga‘anga e 3, me ka tika, tāniuniu i to matou Puna ‘Akaārāvei‘anga, ki runga i te numero 0800 456 090, i rotopu i te 8.30 pōpongi, e te 4.30 i te a‘ia‘i. Me tei ‘Autirēria koe, ka rauka iā koe i te tāniuniu i te numero 1800 456 032 i rotopu i te 8.30 i te pōpongi, e te 4.30 i te a‘ia‘i (ora NZ) Mōnite ki te Varaire.

**Mēre na roto i te Freepost**

Mēre mai i te puka, e te pēpa tuku tika‘anga, kia matou na roto i te tikiro tutaki-takere‘ia, e kua ‘akairo‘ia, tei tae atu na roto i ta‘au Puka Tātā Tua.

Me ka ‘inangaro koe ia matou kia tātā atu, i te ‘akakite e, kua tae mai ta‘au tātā‘anga tua, me ka tika, tukuna mai to‘ou ngā‘i no‘o‘anga, e ka pa‘u atu matou, i roto i nga rā ‘anga‘anga e 10.

Teia tōku ngā‘i no‘o‘anga: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ka rauka katoa iā koe i te tuku mai i ta‘au puka na roto i te rima o to‘ou tangata turu, ka tau katoa te tangata ‘anga‘anga mei ko i te Service.

**Tātā‘anga tua a tei ora– Consent Form**



Me ka tika, tatau meitaki i te tātā‘anga i runga i teia kapi.

Me kua mārama, e kua ‘akatika koe ki te au tātā‘anga pouroa

me ka tika, tāina‘ia, nene‘i‘ia, me kore ra, patapata‘ia to‘ou ingoa ki te ‘openga o teia kapi.

Ka anoano‘ia matou kia pati atu, no ta‘au tuku tika‘anga, kia tā‘anga‘anga matou i te ‘akakitekite‘anga tei tu‘a mai koe kia matou. E mea pu‘apinga kia mārama koe, i ta matou e pati atu nei kia ‘akatika koe. Me e ui‘anga ta‘au, me kore ra, pātai, me ka tika, ‘ārāvei atu i te Service, na runga i te terepōni tutaki-kore, i runga i te numero 0800 456 090, me kore ra, mēre uira contact@survivorexperiences.govt.nz. Me tei ‘Autirēria koe, ka rauka iā koe i te tāniuniu i te numero 1800 456 032 i rotopu i te ora 8.30am to 4.30pm (NZ time) Monday to Friday.

1. Kua mārama au e, ka rauka iāku i te ‘iki, me ka ‘inangaro au i e ‘akakī tātā‘anga tua, no runga i taku i kite i roto i te ‘ākono‘ia‘anga.
2. Kua rava te ‘akakitekite‘anga, e te taime tei ‘ōronga‘ia mai, no te ‘iki, me ka ‘inangaro au i te tu‘a i tāku i kite.
3. Kua mārama au e, kāre au e anoano‘ia kia tā‘anga‘anga, me kore ra, kia pāu i teta‘i ‘ua atu, me kore ra, i te au ui‘anga pouroa i roto i teia puka. Me ka ‘inangaro au, ka rauka iāku i te tātā no runga i te au mea ka ‘inangaro au i te ‘akakite ki te Service.
4. Kua mārama au e, ka rauka iāku i te tauī i tōku manako, no runga i te tua‘anga i tāku i kite no runga i te tākinokino‘ia‘anga, e te ‘akakitekite‘anga no runga iāku, ki te Service, na roto i te tāniuniu‘anga, me kore ra, i te tuku‘anga na roto i te mēre uira, ki te Service.
5. Kua mārama au e, ka taporoporo‘ia te ‘akakitekite‘anga i roto i teia puka, kia mou-piri, e ka tākotinga pakari ‘ia, e na te aronga ‘anga‘anga ‘ua o te Survivor Experiences Service, e kite, me anoano ratou no teta‘i ‘anga‘anga ‘akakoro‘ia.
6. Te tuku nei au i tāku tika, kia tā‘anga‘anga te Turanga Tauturu i te ‘akakitekite‘anga no runga iāku, e tāku i kite.
7. Kua mārama au e, kāre te ‘akakitekite‘anga no runga iāku ‘uā‘orāi, e tātā‘ia, e ka ‘akapāpu meitaki te Service, kia kore teta‘i ‘ua atu e kite, e ko‘ai au, me kore ra, teta‘i ‘ua atu ka tuatua au.
8. Kia kite au e, ka moupiri‘ia kia muna, te ‘akakitekite‘anga no tāku ‘uipā‘anga muna, e te Service, kia neke ponuiā‘au roa ‘ia ki te Vairanga a te Kavamani, te ngā‘i ka rā‘ui‘ia te tomo‘anga ki roto.
9. Kua mārama au e, ka muna tāku ka tātā ki roto i teia puka, māri ‘ua, ko nga tumu manako e ‘ā.
10. Me ‘ōronga au i te ‘akakitekite‘anga mei roto i tāku tua tei tātā‘ia ki teta‘i atu. Tei roto katoa i teia, teta‘i ‘ua atu tātā‘anga tei tātā au, me kore ra, te tuatua‘anga, me kore ra, te tātā‘anga no runga i teia, ki te pae i teta‘i atu.
11. Me tātā au no runga i teta‘i mea ‘ēkōkō‘ia no runga i tōku ora‘anga kōpapa, e te turanga ponuiā‘au, me kore ra, o teta‘i atu, ka ‘akakite i reira te Service ki teta‘i atu (teia te ‘ākara‘anga, te puna maki-manako, me kore ra, te ‘Akavā).
12. Me tātā au no runga i teta‘i ‘a‘ati‘anga ture ma‘ata e rave‘ia nei, me kore ra, e parāni‘ia nei, ka ‘akakite i reira te Service, ki te ‘Akavā.
13. Me ‘akaue‘ia te Service, e teta‘i ‘Akavā‘anga, kia ‘o‘ora i te ‘akakitekite‘anga. Ka ‘ōronga anake ‘ua te Service i te ‘akakitekite‘anga tei anoano‘ia ratou kia ‘ōronga, kia tau ki te ‘akaue‘anga.

Na roto i te tātā‘anga i tōku ingoa, e te rā, ki raro ake nei, kua mārama i reira au, i te ‘akatika‘anga ki te ‘akakitekite‘anga tei runga i teia pēpa tuku tika‘anga.

Ingoa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Rā:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te ‘akakitekite‘anga no te ‘ārāvei‘anga atu (teia te ‘ākara‘anga, mēre uira, me kore ra, numero terepōni, me e terepōni ta‘au:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



No te tātā‘anga no runga i to‘ou ora‘anga, e ta‘au i kite, teia kapi.

Ka rauka iā koe i te tā‘anga‘anga i te au ui‘anga ei arataki‘anga, me kore ra, tā‘anga‘anga‘ia te kapi kāre e ‘apinga i runga, i te ‘openga o teia puka.

Tei iā koe ‘ua te rāvenga tātā‘anga, e ta‘au ka tātā ki konei.

**Te tua a tei ora, tei tātā‘ia – ta‘au i kite**

Ka tauturu koe i te Service, kia mārama i ta‘au i kite, me tātā koe no runga i to‘ou ora‘anga i mua ake i te tuku‘ia‘anga ki roto i teta‘i ‘ākono‘ia‘anga, to‘ou tuātau, e ta‘au i kite, iā koe i roto i te ‘ākono‘ia‘anga, e to‘ou ora‘anga i muri ake i te ‘ākono‘ia‘anga. Tei roto pa‘a i teia, te manatā ta te tākinokino‘ia‘anga i ‘akatupu ki runga iā koe, to‘ou kōpu tangata, e te au ‘oire tangata. Te meitaki ‘ua ra, me kāre e ma‘ara ana iā koe te au rā tikāi, e te au taime tikāi.

Ka ‘inangaro katoa matou i te kite, i to‘ou manako no runga i te au mea te ka anoano kia tauī‘ia, i te pāruru i te turanga tākinokino i roto i te ‘ākono‘ia‘anga.

I tomo āinei koe ki roto i teta‘i rāvenga ‘akatanotano‘anga, teta‘i ‘apinga pu‘apinga te ‘inangaro nei te Service kia kite, e, ea‘a ta te reira i rave no‘ou, e te ‘ākara‘anga o te ‘akatanotano‘anga tau rava atu no‘ou.

E arataki‘anga ‘ua, me kore ra, e au tāmanako‘anga ‘ua, te au ui‘anga/patai i raro ake nei. Kare koe e anoano‘ia kia tā‘anga‘anga i teia, me kare koe e ‘inangaro – tātā ‘ua ‘ia ta‘au ka ‘inangaro i te ‘akakite mai kia matou. Ka rauka iā koe i te ‘akakite mai i te ma‘ata ‘ua atu o ta‘au ka ‘inangaro, me kore ra, te iti ‘ua atu.

**1) Mei te a‘a rāi te turanga o to‘ou tamariki‘anga?**

Teia te ‘ākara‘anga, ‘akakite mai no runga i te ngā‘i i tupu mai ei koe, to‘ou kainga, to‘ou kōpu tangata, tā‘au ‘āpi‘i, to‘ou ai taeake, e to‘ou ora‘anga kōpapa.

**2) Ea‘a koe i tukuna‘ia ai kia ‘ākono‘ia**

Teia te ‘ākara‘anga, ea‘a to‘ou manako i tukuna‘ia ai koe kia ‘ākono‘ia? I to‘ou manako‘anga, kua ‘āiteite āinei te tumu, i tukuna‘ia ai koe kia ‘ākono‘ia, mei teta‘i aronga rāi? I to‘ou manako‘anga, e ‘iki‘anga tano āinei, te tuku‘anga iā koe kia ‘ākono‘ia, i taua tuātau ra? Kua tauī āinei to‘ou au manako no runga i teia au mea na roto i te tuātau, e me kua pērā, i ‘akape‘ea?

**3) Ea‘a tei tupu kiā koe i roto i te ‘ākono‘ia‘anga?**

Ka rauka iā koe i te ‘akakite mai i te tākinokino‘anga tei rave‘ia kiā koe, iā koe i roto i te turanga ‘ākono‘anga‘ia? Tei‘ea ngā‘i (teia te ‘ākara‘anga, te putuputu‘anga) i rave‘ia ai te tākinokino‘anga? I na‘ea te tākinokino‘anga i rave‘ia ai? I ‘akape‘ea te ‘akamata‘ia‘anga te reira? E ‘ia o‘ou mata‘iti i taua tuātau? Kua tere atu āinei i te ‘okota‘i taime, te tupu‘anga teia? Ea‘a tei tupu kiā koe? Kua tākinokino‘ia āinei teta‘i atu te ‘ākono‘ia ra? Tei iā koe ‘ua te ma‘ata o ta‘au ka ‘akakitekite mai.

**4) Na‘ai i tākinokino iā koe?**

Me ka ‘inangaro koe, ka rauka iā koe i te ‘akakite mai i teta‘i ‘ua atu, tei tākinokino iā koe. I ‘akape‘ea koe i kite ei ‘ia ratou? I ‘akape‘ea koe i te ‘ārāvei‘anga ‘ia ratou? Ea‘a ta ratou ‘anga‘anga (teia te ‘ākara‘anga, e aronga ‘anga‘anga no te kainga o te tamariki, aronga ‘anga‘anga no te ‘aremaki psychiatric, ‘orometua, teta‘i atu te no‘o ra ki roto i te ngutu‘are)? Me ka ‘inangaro koe, ka rauka iā koe i te ‘ōronga mai i te ingoa o te reira aronga, māri ra, kāre koe e anoano‘ia.

**5) Ea‘a te manatā no runga i to‘ou tākinokino‘ia‘anga i roto i te ‘ākono‘ia‘anga?**

Teia te ‘ākara‘anga, ka rauka iā koe i te ‘akakite mai, i ta te manatā o te tākinokino‘ia‘anga ki runga iā koe, iā koe i roto i te ‘ākono‘ia‘anga, i taua taime ra, na roto i to‘ou ora‘anga, e i teia rā. Ka rauka iā koe i te ‘akakite mai, i ta te manatā o te tākinokino‘ia‘anga ki runga iā koe ki runga i to‘ou kōpu tangata, au ‘oire tangata, e te peu, iā koe i roto i te ‘ākono‘ia‘anga, i taua taime ra, na roto i to‘ou ora‘anga, e i teia rā. E au rāvenga āinei teta‘i tei tauturu iā koe no runga i te manatā o to‘ou tākinokino‘ia‘anga, me kore ra, tei ‘akateima‘a atu i te ora‘anga?

**6) Kua kite āinei teta‘i ‘ua atu?**

Teia te ‘ākara‘anga, kua kite āinei teta‘i ‘ua atu, i te tākinokino‘anga tei rave‘ia ki runga iā koe, i taua taime ra, me kore ra, i muri mai? Kua rauka āinei iā koe i te ‘akakite ki teta‘i atu no runga i te tākinokino‘ia‘anga? Kua ‘akakite koe ki ā‘ai, e, ea‘a ta ratou i rave? Penei, teta‘i ‘ua atu tangata, me kore ra, e tangata no ko i teta‘i putuputu‘anga. I ‘inangaro āinei koe i te ‘akakite ki teta‘i atu, māri ra, kare i rauka iā koe, me kore ra, kua tāpū ‘ia koe mei te ‘akakite‘anga? E tangata teta‘i tei kite i te tu o to'ou takinokino'ia'anga, noātu e kare koe i ‘akakite ana kia ratou?

**7) Ka ‘akape‘ea pa‘a te pāruru‘ia‘anga koe mei te tākinokino‘ia‘anga?**

Teia te ‘ākara‘anga, ko‘ai, me kore ra, ea‘a te rāvenga no te pāruru iā koe mei te tākinokino‘ia‘anga tei kore i rave‘ia? Ka riro pa‘a teia, ko teta‘i putuputu‘anga, teta‘i papa-ture, teta‘i kaveinga o te ‘anga‘anga, me kore ra, teta‘i ‘apinga kāre i tupu, māri ra, kua anoano‘ia kia tupu. I to‘ou makano‘anga, ea‘a teta‘i ‘ua atu rāvenga tau i te pāruru iā koe i taua taime ra?

**8) Au mānakonako‘anga no te tuātau ki mua?**

Me ka tika, ‘akakitekite mai i teta‘i ‘ua atu o to‘ou au mānakonako‘anga, no runga i te pāruru‘anga i teta‘i atu, mei te tākinokino‘ia‘anga i te tuātau ki mua. Me ka tika, ‘akakitekite katoa mai i teta‘i ‘ua atu mānakonako‘anga, no runga i te kaveinga tau, no Aotearoa, i te tauī‘anga i tāna rāvenga ‘ākono‘anga i te tamariki, te māpu tamariki, e te aronga mama‘ata kāre e pu‘apinga ana, i roto i to tatou au ‘oire-tangata.

**9) Te ‘akatanotano‘anga i te au mea ravarāi**

Kua tuku āinei koe i teta‘i ‘oro‘anga kia tauturu‘ia (teia te ‘ākara‘anga, moni, counselling) mei ko i teta‘i tipātimani o te kavamani, putupu‘anga ‘ākono‘anga pure, me kore ra, tipātimani kare i raro ake i te kavamani, no to‘ou tākinokino‘ia‘anga i roto i te ‘ākono‘ia‘anga. Me e kāre, e te tumu i pērā ai? I tauturu‘ia ana koe e teta‘i rōia, tangata ‘akamāro‘iro‘i, me kore ra, teta‘i atu tei ora? Ea‘a to‘ou manako, no runga i ta‘au rāvenga ‘oro‘anga? Ea‘a, me e rāvenga teta‘i, te ka tauturu i te ‘akatanotano i te au mea ravarāi no‘ou (teia te ‘ākara‘anga, te ‘akavā‘anga ‘akatanotano)?

**10) Ka ‘inangaro āinei koe i te ‘Akavā kia kite?**

Me kāre te ‘Akavā i kite takere i to‘ou tākinokino‘ia‘anga, ka rauka i te Survivors Experiences Service i te tauturu iā koe, i te ‘atui‘anga ki te ‘Akavā, no teta‘i kimikimi‘anga, me ka ‘inangaro koe i teia.

Ka kimikimi te ‘Akavā i te au rāvenga tākinokino‘ia‘anga pouroa, tei ‘ātui‘ia kia ratou, ma te komakoma atu kiā koe, no runga i ta ratou kimikimi‘anga.

Ka rauka iā koe i te komakoma mai kia matou no runga i teia ‘ātui‘anga, ki runga i te NZ 0800 456 090, i rotopu i te 8.30 i te pōpongi, ki te 4.30 i te a‘ia‘i, Mōnite ki te Varaire, me kore ra, mei ‘Autirēria i runga i te numerro 1800 456 032 8.30 i te pōpongi, ki te 4.30 a‘ia‘i (ora NZ) Mōnitē ki te Varaire.

**11)E ‘apinga kē atu āinei teta‘i, ka ‘inangaro koe i te ‘akakite mai?**

Ka rauka iā koe i te tā‘anga‘anga i teia au kapi kare e ‘apinga i runga, i te ‘akakite mai i teta‘i ‘ua atu ‘apinga te ka ‘inangaro koe i te ‘akakite mai. Me kāre koe i tā‘anga‘anga ana i te patai, me kore ra, i te au ui‘anga i runga ake nei, i te tauturu iā koe i te tātā‘anga no runga i ta‘au i kite, ka rauka katoa iā koe i te tā‘anga‘anga i te **au kapi kare e ‘apinga i runga, i raro ake nei** i te tātā‘anga na roto i teta‘i ‘ua atu kaveinga ‘inangaro‘ia e koe, no runga i ta‘au i kite.

Ka rauka katoa iā koe i te ‘akakitekite mai i ta‘au i kite, na roto i teta‘i ua atu au rāvenga. Teia te ‘ākara‘anga, ka ‘inangaro pa‘a koe i te tātā i teta‘i purua, torō i teta‘i tūtū, me kore ra, i te tuku mai i teta‘i vitiō (teia te ‘ākara‘anga, te tā‘anga‘anga‘anga i te reo ‘akatūtū).

Meitaki ma‘ata, no te ‘akakitekite‘anga mai i ta‘au i kite. Te rekareka ma‘ata nei matou, ko koe i ‘aka‘ātinga i to‘ou tuātau, i te ‘akakitekite‘anga mai i teia taonga ki te Survivors Experiences Service.